CELEX: 32009D0830
Language: sl
Date: 2009-11-11 00:00:00
Title: 2009/830/ES: Odločba Komisije z dne 11. novembra 2009 o spremembi Priloge k Odločbi 2007/453/ES glede BSE-statusa Čila, Kolumbije in Japonske (notificirano pod dokumentarno številko C(2009) 8590) (Besedilo velja za EGP)

12.11.2009   
            
            
               SL
            
            
               Uradni list Evropske unije
            
            
               L 295/11
            
         
      ODLOČBA KOMISIJE
   
   z dne 11. novembra 2009
   o spremembi Priloge k Odločbi 2007/453/ES glede BSE-statusa Čila, Kolumbije in Japonske
   (notificirano pod dokumentarno številko C(2009) 8590)
   (Besedilo velja za EGP)
   (2009/830/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1) ter zlasti tretjega pododstavka člena 5(2) Uredbe,
   ob upoštevanju naslednjega:
   
               (1)
            
            
               Uredba (ES) št. 999/2001 določa pravila za preprečevanje, nadzor in izkoreninjenje transmisivnih spongiformnih encefalopatij (TSE) pri živalih. Zato je treba status držav članic ali tretjih držav ali njihovih regij („držav ali regij“) v zvezi z govejo spongiformno encefalopatijo (BSE) določiti z uvrstitvijo v eno od treh kategorij glede na tveganje BSE, in sicer zanemarljivo tveganje BSE, nadzorovano tveganje BSE in nejasno tveganje BSE.
            
         
               (2)
            
            
               Priloga k Odločbi Komisije 2007/453/ES z dne 29. junija 2007 o določitvi BSE-statusa držav članic ali tretjih držav ali njihovih regij v skladu z njihovim tveganjem BSE (2) navaja seznam držav ali regij v skladu z njihovim statusom tveganja BSE.
            
         
               (3)
            
            
               Svetovna organizacija za zdravje živali (OIE) ima vodilno vlogo pri razvrščanju držav ali regij v skladu z njihovim tveganjem BSE. Seznam v Prilogi k Odločbi 2007/453/ES upošteva Resolucijo št. XXI – Priznavanje statusa članic v zvezi z govejo spongiformno encefalopatijo, ki jo je OIE sprejela maja 2008 v zvezi z BSE-statusom držav članic in tretjih držav.
            
         
               (4)
            
            
               V Odločbi 2007/453/ES sta Finska in Švedska navedeni kot državi s trenutnim zanemarljivim tveganjem BSE, vse druge države članice pa kot države s trenutnim nadzorovanim tveganjem BSE. Prav tako navaja BSE-status tretjih držav. Maja 2009 je OIE sprejela Resolucijo št. XXII – Priznavanje statusa članic v zvezi s tveganjem goveje spongiformne encefalopatije. Navedena resolucija navaja Čile kot državo z zanemarljivim tveganjem BSE ter Kolumbijo in Japonsko kot državi z nadzorovanim tveganjem BSE. Seznam v Odločbi 2007/453/ES je zato treba spremeniti, da se uskladi z navedeno resolucijo v zvezi s tremi navedenimi tretjimi državami. Vendar se do končnega sklepa OIE glede statusa tveganja BSE vseh držav članic in ob upoštevanju usklajenih strogih zaščitnih ukrepov proti BSE, ki se uporabljajo v Skupnosti, priznani BSE-status držav članic trenutno ne sme spreminjati.
            
         
               (5)
            
            
               Odločbo 2007/453/ES je zato treba ustrezno spremeniti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga k Odločbi 2007/453/ES se nadomesti z besedilom iz Priloge k tej odločbi.
   Člen 2
   Ta odločba je naslovljena na države članice.
   
      V Bruslju, 11. novembra 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 147, 31.5.2001, str. 1.
   
      (2)  UL L 172, 30.6.2007, str. 84.
   
      PRILOGA
      
         „SEZNAM DRŽAV ALI REGIJ
         
         
            A.   Države ali regije z zanemarljivim tveganjem BSE
         
         
            Države članice
         
         
                     —
                  
                  
                     Finska
                  
               
                     —
                  
                  
                     Švedska
                  
               
            Države Efte
         
         
                     —
                  
                  
                     Islandija
                  
               
                     —
                  
                  
                     Norveška
                  
               
            Tretje države
         
         
                     —
                  
                  
                     Argentina
                  
               
                     —
                  
                  
                     Avstralija
                  
               
                     —
                  
                  
                     Čile
                  
               
                     —
                  
                  
                     Nova Zelandija
                  
               
                     —
                  
                  
                     Paragvaj
                  
               
                     —
                  
                  
                     Singapur
                  
               
                     —
                  
                  
                     Urugvaj
                  
               
            B.   Države ali regije z nadzorovanim tveganjem BSE
         
         
            Države članice
         
         
                     —
                  
                  
                     Belgija, Bolgarija, Češka, Danska, Nemčija, Estonija, Irska, Grčija, Španija, Francija, Italija, Ciper, Latvija, Litva, Luksemburg, Madžarska, Malta, Nizozemska, Avstrija, Poljska, Portugalska, Romunija, Slovenija, Slovaška in Združeno kraljestvo
                  
               
            Države Efte
         
         
                     —
                  
                  
                     Lihtenštajn
                  
               
                     —
                  
                  
                     Švica
                  
               
            Tretje države
         
         
                     —
                  
                  
                     Brazilija
                  
               
                     —
                  
                  
                     Kanada
                  
               
                     —
                  
                  
                     Kolumbija
                  
               
                     —
                  
                  
                     Japonska
                  
               
                     —
                  
                  
                     Mehika
                  
               
                     —
                  
                  
                     Tajvan
                  
               
                     —
                  
                  
                     Združene države Amerike
                  
               
            C.   Države ali regije z nejasnim tveganjem BSE
         
         
                     —
                  
                  
                     Države ali regije, ki niso navedene v točkah A ali B te priloge.“